ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ Αριθ. 2 ΤΟΥ ΠΡΟΫΠΟΛΟΓΙΣΜΟΥ ΓΙΑ ΤΟ ΕΤΟΣ 2003 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ - ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ - ΤΜΗΜΑ VII - ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

(υποβληθέν από την Επιτροπή)

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό του Συμβουλίου (ΕΚ, Ευρατόμ) αριθ. 1605/2002 της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248, 16.09.2002, σελ. 1.

Η Ευρωπαϊκή Επιτροπή διαβιβάζει με το παρόν έγγραφο στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 2 του προϋπολογισμού για το 2003, που ζητήθηκε από την Επιτροπή των Περιφερειών για τους λόγους που αναφέρονται στην αιτιολογική έκθεση που ακολουθεί.

***

ΠΙΝΑΚΑΣ ΠΕΡΙΕΧΟΜΕΝΩΝ

ΑΙΤΙΟΛΟΓΙΚΗ ΕΚΘΕΣΗ

1 ΕΙΣΑΓΩΓΗ

2 ΠΡΟΫΠΟΛΟΓΙΣΜΟΣ 2003: ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΣΥΜΜΕΤΟΧΗΣ ΤΩΝ ΕΚΠΡΟΣΩΠΩΝ ΤΩΝ ΥΠΟΨΗΦΙΩΝ ΠΡΟΣ ΕΝΤΑΞΗ ΧΩΡΩΝ ΣΤΙΣ ΔΡΑΣΤΗΡΙΟΤΗΤΕΣ ΤΗΣ ΕΤΠ

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Α. ΧΡΗΜΑΤΟΔΟΤΗΣΗ ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ

B ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΑΙΤΙΟΛΟΓΙΚΗ ΕΚΘΕΣΗ

1 ΕΙΣΑΓΩΓΗ

Από το 1997, η Επιτροπή των Περιφερειών ανέλαβε διάφορες πρωτοβουλίες, με σκοπό κυρίως την καθιέρωση επαφών με τις τοπικές και περιφερειακές αρχές των υποψηφίων προς ένταξη χωρών και την ανταλλαγή πληροφοριών, γεγονός το οποίο σε ορισμένες περιπτώσεις βοήθησε τις εν λόγω χώρες να είναι καλύτερα ενημερωμένες όσον αφορά τις επιπτώσεις της ένταξης και τα μέτρα που πρέπει να ληφθούν.

Έπειτα από αυτές τις πρώτες επαφές, συστάθηκε μία ομάδα ad hoc του Προεδρείου, καλούμενη "Ομάδα επαφής ΕΤΠ/ΧΚΑΕ-Κύπρου". Κύρια δραστηριότητα αυτής της ομάδας ήταν η πραγματοποίηση συναντήσεων με τους αιρετούς εκπροσώπους των τοπικών και περιφερειακών αρχών του πρώτου κύματος υποψηφίων προς ένταξη χωρών, προκειμένου να καθιερωθούν τακτικές επαφές μεταξύ των χωρών αυτών και της ΕΤΠ.

Παράλληλα, από το 2000, εκπρόσωποι των περιφερειακών και τοπικών αρχών των υποψηφίων χωρών έλαβαν μέρος στις συνόδους ολομέλειας και στις συνεδριάσεις των επιτροπών της ΕΤΠ χάρη στα χρηματοδοτικά μέσα που τους παρέσχε η αρμόδια επί του προϋπολογισμού αρχή (άρθρο 251 του προϋπολογισμού της ΕΤΠ "Έξοδα συνεδριάσεων εκπροσώπων των υποψηφίων χωρών").

Σε αυτό το πλαίσιο, και κατά το παράδειγμα του Ευρωπαϊκού Κοινοβουλίου, η ΕΤΠ εξέφρασε την επιθυμία να της παρασχεθεί η δυνατότητα να δέχεται, από τον Ιούλιο του 2003, παρατηρητές των δέκα υποψηφίων προς ένταξη χωρών που θα προσχωρήσουν αυτοδικαίως στην ΕΕ το 2004.

2 ΠΡΟΫΠΟΛΟΓΙΣΜΟΣ 2003: ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΣΥΜΜΕΤΟΧΗΣ ΤΩΝ ΕΚΠΡΟΣΩΠΩΝ ΤΩΝ ΥΠΟΨΗΦΙΩΝ ΠΡΟΣ ΕΝΤΑΞΗ ΧΩΡΩΝ ΣΤΙΣ ΔΡΑΣΤΗΡΙΟΤΗΤΕΣ ΤΗΣ ΕΤΠ

Τον Απρίλιο του 2002, κατά την υιοθέτηση του προσχεδίου προϋπολογισμού της για το 2003, η ΕΤΠ δεν ήταν σε θέση να συμπεριλάβει στο σχέδιο προϋπολογισμού οποιοδήποτε ενδεικτικό αίτημα για την πιθανή συμμετοχή εκπροσώπων από τις υποψήφιες προς ένταξη χώρες. Αυτό οφειλόταν, πρωτίστως, στο γεγονός ότι το χρονοδιάγραμμα της διεύρυνσης δεν είχε ακόμη αποφασισθεί σε εκείνο το στάδιο, καθώς και στο γεγονός ότι το Ευρωπαϊκό Κοινοβούλιο δεν είχε λάβει απόφαση σχετικά με τον τρόπο που θα αντιμετώπιζε το ίδιο θέμα.

Πρόσφατα, κατέστη σαφές, αφενός, ότι το Ευρωπαϊκό Κοινοβούλιο προτίθεται να προσκαλέσει εκπροσώπους των υποψηφίων προς ένταξη χωρών να συμμετάσχουν ως παρατηρητές στις δραστηριότητές του για το έτος 2003 και, αφετέρου, ότι το Κοινοβούλιο έχει στη διάθεσή του αποθεματικά κεφάλαια που μπορούν να χρησιμοποιηθούν για το σκοπό αυτό. Η Επιτροπή των Περιφερειών, ως πολιτικό όργανο, είναι λοιπόν ουσιώδες να ακολουθήσει παρόμοια προσέγγιση.

Εντούτοις, το γεγονός αυτό θα έχει δημοσιονομική επίπτωση. Εκτιμάται ότι, στον προϋπολογισμό της ΕΤΠ για το 2003, απαιτείται να προβλεφθεί πρόσθετο ποσό υπολογιζόμενο σε 350.000 ευρώ, το οποίο θα καλύψει τη συμμετοχή 95 περίπου εκπροσώπων των υποψηφίων προς ένταξη χωρών σε τρεις συνόδους ολομέλειας, αρχής γενομένης από τη σύνοδο ολομέλειας του Ιουλίου 2003.

Οι διατάξεις που διέπουν τη συμμετοχή παρατηρητών στις συνόδους ολομέλειας περιλαμβάνονται στο άρθρο 251 ("Έξοδα συνεδριάσεων εκπροσώπων των υποψηφίων χωρών").

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

>ΘΕΣΗ ΠIΝΑΚΑ>

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Α. ΧΡΗΜΑΤΟΔΟΤΗΣΗ ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

B ΓΕΝΙΚΗ ΚΑΤΑΣΤΑΣΗ ΕΣΟΔΩΝ

>ΘΕΣΗ ΠIΝΑΚΑ>

ΤΙΤΛΟΣ 3

ΔΙΑΘΕΣΙΜΑ ΠΛΕΟΝΑΣΜΑΤΑ

ΚΕΦΑΛΑΙΟ 30 - ΔΙΑΘΕΣΙΜΟ ΠΛΕΟΝΑΣΜΑ ΤΟΥ ΠΡΟΗΓΟΥΜΕΝΟΥ ΟΙΚΟΝΟΜΙΚΟΥ ΕΤΟΥΣ

Άρθρο 3 0 0 - Διαθέσιμο πλεόνασμα του προηγούμενου οικονομικού έτους

>ΘΕΣΗ ΠIΝΑΚΑ>

Κατάσταση ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΤΜΗΜΑ VII - ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

ΔΑΠΑΝΕΣ

ΚΕΦΑΛΑΙΟ 25- ΕΞΟΔΑ ΣΥΝΕΔΡΙΑΣΕΩΝ ΚΑΙ ΠΡΟΣΚΛΗΣΕΩΝ

>ΘΕΣΗ ΠIΝΑΚΑ>